ᱠᱟᱱᱱᱩᱨ

ᱠᱟᱱᱱᱩᱨ ᱫᱚ (ᱢᱟᱲᱟᱝ ᱫᱚ ᱤᱝᱞᱤᱥ ᱛᱮ ᱠᱮᱱᱟᱱᱚᱨ ᱟᱨ ᱯᱩᱨᱛᱜᱟᱞᱤ ᱞᱮᱠᱟᱛᱮ ᱠᱟᱱᱱᱩᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ) ᱢᱤᱫ ᱥᱚᱦᱚᱨ ᱟᱨ ᱠᱟᱱᱱᱩᱨ ᱦᱚᱱᱚᱛ, ᱥᱤᱧᱚᱛ ᱨᱮᱱᱟᱜ ᱠᱮᱨᱟᱞᱟ ᱯᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱠᱟᱱᱱᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱱᱟᱜ ᱠᱚᱧᱮ ᱨᱮ ᱕᱑᱘ ᱠᱤᱞᱚᱢᱤᱴᱚᱨ (᱓᱒᱒ ᱢᱤᱞ) ᱨᱮ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ, ᱛᱤᱥ ᱠᱟᱱᱱᱩᱨ ᱢᱟᱞᱟᱵᱟᱨ ᱦᱚᱱᱚᱛ (ᱢᱟᱫᱽᱨᱟᱥ ᱯᱨᱮᱥᱤᱰᱮᱱᱥᱤ) ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱟᱫᱚ ᱥᱚᱦᱚᱨ ᱫᱚ ᱠᱮᱱᱟᱱᱚᱨ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱠᱟᱱᱱᱩᱨ ᱠᱚᱧᱮ ᱢᱟᱞᱟᱵᱟᱨ ᱴᱚᱴᱷᱟ ᱨᱮᱱᱟᱜ ᱢᱤᱫ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱟᱱᱱᱩᱨ ᱨᱤᱱ ᱦᱚᱲ ᱮᱞ ᱒᱓᱒,᱔᱘᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱞᱮᱠᱷᱟ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱱᱱᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱕᱖,᱘᱒᱓ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱔᱖.᱒% ᱟᱨ ᱛᱤᱨᱞᱟᱹ ᱟᱜ ᱕᱓.᱘% ᱢᱮᱱᱟᱜᱼᱟ ᱾ ᱠᱟᱱᱱᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱖.᱒᱓% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱠᱟᱱᱱᱩᱨ ᱨᱮ, ᱑᱒% ᱦᱚᱲ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱕᱖.᱓% ᱦᱚᱲ ᱮᱞ ᱟᱜ ᱓᱒,᱐᱒᱖ ᱢᱮᱢᱵᱟᱨ ᱥᱟᱶᱛᱮ ᱦᱤᱱᱫᱩ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱠᱚ ᱛᱮᱭᱟᱨ ᱮᱫᱼᱟ ᱾ ᱓᱗.᱙% ᱦᱚᱲ ᱮᱞ ᱟᱜ ᱒᱑,᱕᱕᱗ ᱢᱩᱥᱞᱤᱢ ᱢᱮᱱᱟᱜ ᱠᱚᱣᱟ ᱾ ᱒,᱘᱙᱒ ᱢᱮᱢᱵᱟᱨ ᱥᱟᱶ ᱤᱥᱟᱹᱭ ᱕% ᱦᱚᱲ ᱮᱞ ᱛᱮᱭᱟᱨ ᱮᱫᱼᱟ ᱠᱚ ᱾ ᱠᱟᱱᱱᱩᱨ ᱨᱮ ᱮᱸᱜᱽᱞᱚᱼᱤᱱᱰᱤᱭᱟᱱ ᱜᱩᱴ ᱢᱩᱬ ᱞᱮᱠᱟᱛᱮ ᱵᱟᱨᱱᱪᱮᱨᱤ ᱨᱮᱱᱟᱜ ᱠᱟᱱᱱᱩᱨ ᱪᱟᱵᱽᱱᱤ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱛᱷᱤᱞᱞᱟᱨᱤ, ᱱᱚᱢᱵᱚᱨ ᱓ ᱵᱟᱡᱟᱨ ᱟᱨ ᱠᱮᱸᱯ ᱵᱟᱡᱟᱨ ᱨᱮ ᱛᱟᱦᱮᱸᱱᱟ ᱾ ᱢᱟᱞᱟᱭᱟᱞᱟᱢ ᱥᱟᱥᱚᱱ ᱪᱟᱪᱞᱟᱣ ᱟᱨ ᱞᱚᱠᱟᱞ ᱯᱟᱹᱨᱥᱤ ᱢᱮᱱᱟᱜᱼᱟ ᱾ ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ ᱠᱟᱱᱱᱩᱨ ᱨᱮ ᱢᱟᱸᱜᱽᱞᱚᱨ, ᱵᱮᱝᱜᱟᱞᱩᱨᱩ, ᱢᱮᱭᱥᱩᱨ, ᱠᱚᱰᱟᱜᱩ ᱟᱨ ᱠᱚᱪᱤᱱ ᱠᱷᱚᱱ ᱢᱤᱫᱴᱟᱝ ᱱᱟᱯᱟᱭ ᱥᱚᱲᱚᱠ ᱰᱟᱦᱟᱨ ᱢᱮᱱᱟᱜᱼᱟ ᱾ ᱨᱮᱞᱣᱮ ᱥᱴᱮᱥᱚᱱ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱴᱷᱟᱶ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱠᱟᱱᱱᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱙ ᱰᱤᱥᱮᱢᱵᱚᱨ ᱨᱮ ᱪᱟᱪᱞᱟᱣ ᱮᱦᱚᱵ ᱟᱠᱟᱱᱟ ᱟᱨ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱯᱩᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱥᱩᱨᱥᱩᱯᱩᱨ ᱨᱮᱱᱟᱜ ᱮᱢᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱞᱤᱠᱟᱴ, ᱢᱮᱭᱥᱚᱨ ᱟᱨ ᱢᱟᱸᱜᱽᱞᱚᱨ ᱨᱮ ᱢᱮᱱᱟᱜᱼᱟ ᱾ ᱠᱟᱱᱱᱩᱨ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱖ ᱟᱨᱵᱟᱝ NH 66 (ᱢᱟᱲᱟᱝ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱗) ᱠᱚᱡᱷᱤᱠᱚᱰ ᱟᱨ ᱢᱟᱸᱜᱽᱞᱚᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱟᱡᱽᱰᱟᱦᱟᱨ ᱫᱚ ᱯᱩᱱ ᱞᱮᱱ ᱫᱷᱟᱵᱤᱡ ᱛᱮᱭᱟᱨ ᱦᱩᱭᱩᱜᱼᱟ ᱾ ᱠᱟᱱᱱᱩᱨ ᱥᱚᱦᱚᱨ ᱞᱟᱹᱜᱤᱫ ᱛᱮ ᱢᱤᱫᱴᱟᱝ ᱵᱟᱭᱯᱟᱥ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱚᱥᱟᱨ ᱞᱟᱹᱜᱤᱫ ᱛᱮ ᱴᱷᱟᱯᱚᱱ ᱟᱠᱟᱱᱟ ᱾ ᱠᱟᱱᱱᱩᱨᱼᱠᱩᱨᱜᱽᱼᱢᱮᱭᱥᱩᱨ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱠᱟᱱᱱᱩᱨ ᱠᱚᱨᱱᱟᱴᱚᱠ ᱨᱮ ᱠᱚᱰᱟᱜᱩ, ᱢᱮᱭᱥᱩᱨ ᱟᱨ ᱵᱮᱝᱜᱟᱞᱩᱨᱩ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱨᱟᱡᱽᱰᱟᱦᱟᱨ ᱒᱐᱑᱗ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱞᱟᱹᱜᱤᱫ ᱛᱮ ᱟᱯᱜᱽᱨᱮᱰ ᱟᱠᱟᱱᱟ ᱾ ᱚᱛᱱᱚᱜ ᱴᱷᱟᱶ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Official website Official website (Alternative URL)